stanford-oval/wikipedia huggingface dataset:
Moukarinheitto
Moukarinheitto arvokilpailuissa

Miesten moukarinheitto on kuulunut olympialaisten lajivalikoimaan vuoden 1900 olympialaisista lähtien. Naisten moukari tuli olympialaisten ohjelmaan vuonna 2000. Yleisurheilun maailmanmestaruuskilpailuissa miesten moukarinheitto on ollut ensimmäisistä MM-kilpailuista alkaen, vuodesta 1983. Naisilla moukarinheitto on ollut MM-laji vuodesta 1999 lähtien. Parhaiten arvokisojen moukarinheittokilpailuissa ovat menestyneet Neuvostoliitto, Yhdysvallat, Puola ja Unkari.
Maailmanennätykset

| 0 | 1 | 2 | 3 | 4 |
| --- | --- | --- | --- | --- |
| Miehet | Juri Sedyh | 86,74 m | 30. elokuuta 1986 | Stuttgart |
| Naiset | Anita Włodarczyk | 82,98 m | 28. elokuuta 2016 | Varsova |
Maailmanennätykset > Maailmanennätyksen kehitys

Vain viralliset, IAAF:n vahvistamat maailmanennätykset.
Maailmanennätykset > Maailmanennätyksen kehitys > Miehet

| Tulos | Heittäjä | Päivämäärä | Paikka |
| --- | --- | --- | --- |

| 57,77 m | Patrick Ryan | 17. elokuuta 1913 | New York City |
| 59,00 m | Erwin Blask | 27. elokuuta 1938 | Tukholma |
| 59,02 m | Imre Németh | 14. heinäkuuta 1948 | Tata |
| 59,57 m | Imre Németh | 4. syyskuuta 1949 | Katowice |
| 59,88 m | Imre Németh | 19. toukokuuta 1950 | Budapest |
| 60,34 m | József Csermák | 24. heinäkuuta 1952 | Helsinki |
| 61,25 m | Sverre Strandli | 14. syyskuuta 1952 | Oslo |
| 62,36 m | Sverre Strandli | 5. syyskuuta 1953 | Oslo |
| 63,34 m | Mihail Krivonosov | 29. elokuuta 1954 | Bern |
| 64,05 m | Stanislav Nenašev | 12. joulukuuta 1954 | Baku |
| 64,33 m | Mihail Krivonosov | 4. elokuuta 1955 | Varsova |
| 64,52 m | Mihail Krivonosov | 19. syyskuuta 1955 | Belgrad |
| 65,85 m | Mihail Krivonosov | 25. huhtikuuta 1956 | Naltšik |
| 66,38 m | Mihail Krivonosov | 8. heinäkuuta 1956 | Minsk |
| 67,32 m | Mihail Krivonosov | 22. lokakuuta 1956 | Taškent |
| 68,54 m | Harold Connolly | 2. marraskuuta 1956 | Los Angeles |
| 68,68 m | Harold Connolly | 20. kesäkuuta 1958 | Bakersfield |
| 70,33 m | Harold Connolly | 12. elokuuta 1960 | Walnut |
| 70,67 m | Harold Connolly | 21. heinäkuuta 1962 | Palo Alto |
| 71,06 m | Harold Connolly | 29. toukokuuta 1965 | Ceres |
| 71,26 m | Harold Connolly | 20. kesäkuuta 1965 | Walnut |
| 73,74 m | Gyula Zsivótzky | 4. syyskuuta 1965 | Debrecen |
| 73,76 m | Gyula Zsivótzky | 14. syyskuuta 1968 | Budapest |
| 74,52 m | Romuald Klim | 15. kesäkuuta 1969 | Budapest |
| 74,68 m | Anatoli Bondartšuk | 20. syyskuuta 1969 | Ateena |
| 75,48 m | Anatoli Bondartšuk | 13. lokakuuta 1969 | Rovno |
| 76,40 m | Walter Schmidt | 4. syyskuuta 1971 | Lahr |
| 76,60 m | Reinhard Theimer | 4. heinäkuuta 1974 | Leipzig |
| 76,66 m | Aleksei Spiridonov | 11. syyskuuta 1974 | München |
| 76,70 m | Karl-Hans Riehm | 19. toukokuuta 1975 | Rehlingen |
| 77,56 m | Karl-Hans Riehm | 19. toukokuuta 1975 | Rehlingen |
| 78,50 m | Karl-Hans Riehm | 19. toukokuuta 1975 | Rehlingen |
| 79,30 m | Walter Schmidt | 14. elokuuta 1975 | Frankfurt |
| 80,14 m | Boris Zaitšuk | 9. heinäkuuta 1978 | Moskova |
| 80,32 m | Karl-Hans Riehm | 6. elokuuta 1978 | Heidenheim |
| 80,38 m | Juri Sedyh | 16. toukokuuta 1980 | Leselidze |
| 80,46 m | Jüri Tamm | 16. toukokuuta 1980 | Leselidze |
| 80,64 m | Juri Sedyh | 16. toukokuuta 1980 | Leselidze |
| 81,66 m | Sergei Litvinov | 24. toukokuuta 1980 | Sotši |
| 81,80 m | Juri Sedyh | 31. heinäkuuta 1980 | Moskova |
| 83,98 m | Sergei Litvinov | 4. kesäkuuta 1982 | Moskova |
| 84,14 m | Sergei Litvinov | 21. kesäkuuta 1983 | Moskova |
| 86,34 m | Juri Sedyh | 3. heinäkuuta 1984 | Cork |
| 86,66 m | Juri Sedyh | 22. kesäkuuta 1986 | Tallinna |
| 86,74 m | Juri Sedyh | 30. elokuuta 1986 | Stuttgart |
Maailmanennätykset > Maailmanennätyksen kehitys > Naiset

Vain viralliset, IAAF:n vahvistamat maailmanennätykset.
| Tulos | Heittäjä | Päivämäärä | Paikka | Lähde |
| --- | --- | --- | --- | --- |

| 66,84 m | Olga Kuzenkova | 23. helmikuuta 1994 | Adler |  |
| 66,86 m | Mihaela Melinte | 4. maaliskuuta 1995 | Bukarest |  |
| 67,08 m | Olga Kuzenkova | 24. toukokuuta 1995 | Moskova |  |
| 68,14 m | Olga Kuzenkova | 5. kesäkuuta 1995 | Moskova |  |
| 68,16 m | Olga Kuzenkova | 18. kesäkuuta 1995 | Moskova |  |
| 69,42 m | Mihaela Melinte | 12. toukokuuta 1996 | Cluj-Napoca |  |
| 69,58 m | Mihaela Melinte | 8. maaliskuuta 1997 | Bukarest |  |
| 71,22 m | Olga Kuzenkova | 22. kesäkuuta 1997 | München |  |
| 73,10 m | Olga Kuzenkova | 22. kesäkuuta 1997 | München |  |
| 73,14 m | Mihaela Melinte | 16. heinäkuuta 1998 | Poiana Brasov |  |
| 75,29 m | Mihaela Melinte | 13. toukokuuta 1999 | Clermont-Ferrand |  |
| 75,97 m | Mihaela Melinte | 13. toukokuuta 1999 | Clermont-Ferrand |  |
| 76,05 m | Mihaela Melinte | 29. elokuuta 1999 | Rüdlingen |  |
| 76,07 m | Mihaela Melinte | 29. elokuuta 1999 | Rüdlingen |  |
| 77,06 m | Tatjana Lysenko | 15. heinäkuuta 2005 | Moskova |  |
| 77,26 m | Gulfija Hanafejeva | 12. kesäkuuta 2006 | Tula |  |
| 77,41 m | Tatjana Lysenko | 24. kesäkuuta 2006 | Žukovski |  |
| 77,80 m | Tatjana Lysenko | 15. elokuuta 2006 | Tallinna |  |
| 77,96 m | Anita Włodarczyk | 22. elokuuta 2009 | Berliini |  |
| 78,30 m | Anita Włodarczyk | 6. kesäkuuta 2010 | Bydgoszcz |  |
| 79,42 m | Betty Heidler | 21. toukokuuta 2011 | Halle |  |
| 79,58 m | Anita Włodarczyk | 31. elokuuta 2014 | Berliini |  |
| 81,08 m | Anita Włodarczyk | 1. elokuuta 2015 | Władysławowo |  |
| 82,29 m | Anita Włodarczyk | 15. elokuuta 2016 | Rio de Janeiro |  |
| 82,98 m | Anita Włodarczyk | 28. elokuuta 2016 | Varsova |  |
Suomen-ennätykset

| 0 | 1 | 2 | 3 | 4 |
| --- | --- | --- | --- | --- |
| Miehet | Olli-Pekka Karjalainen | 83,30 m | 14. heinäkuuta 2004 | Lahti |
| Naiset | Silja Kosonen | 77,07 m | 15. maaliskuuta 2025 | Nikosia, Kypros |
Olympiamitalistit > Naiset

|  Naisten moukarinheiton olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 2000 Sydney tulokset |   Kamila Skolimowska (POL) |   Olga Kuzenkova (RUS) |   Kirsten Münchow (GER) |  |
| 2004 Ateena tulokset |   Olga Kuzenkova (RUS) |   Yipsi Moreno (CUB) |   Yunaika Crawford (CUB) |  |
| 2008 Peking tulokset |   Yipsi Moreno (CUB) |   Zhang Wenxiu (CHN) |   Manuela Montebrun (FRA) |  |
| 2012 Lontoo tulokset |   Anita Wlodarczyk (POL) |   Betty Heidler (GER) |   Zhang Wenxiu (CHN) |  |
| 2016 Rio de Janeiro tulokset |   Anita Włodarczyk (POL) |   Zhang Wenxiu (CHN) |   Sophie Hitchon (GBR) |  |
| 2020 Tokio tulokset |   Anita Włodarczyk (POL) |   Wang Zheng (CHN) |   Malwina Kopron (POL) |  |
| 2024 Pariisi tulokset |   Camryn Rogers (CAN) |   Annette Echikunwoke (USA) |   Zhao Jie (CHN) |  |
  Lähde: Athletics — Hammer Throw, Women Olympedia. Viitattu 7.8.2024. (englanniksi) Olympic Athletics Schedule - Women's Hammer Throw | Paris 2024 olympics.com. Viitattu 7.8.2024. (englanniksi)
MM-mitalistit > Miehet

| Vuosi | Kultaa | Hopeaa | Pronssia |
| --- | --- | --- | --- |
| 1983 | Sergei Litvinov (URS) | Juri Sedyh (URS) | Zdzisław Kwaśny (POL) |
| 1987 | Sergei Litvinov (URS) | Jüri Tamm (URS) | Ralf Haber (DDR) |
| 1991 | Juri Sedyh (URS) | Igor Astapkovitš (URS) | Heinz Weis (GER) |
| 1993 | Andrei Abduvalijev (TAD) | Igor Astapkovitš (BLR) | Tibor Gécsek (HUN) |
| 1995 | Andrei Abduvalijev (TAD) | Igor Astapkovitš (BLR) | Tibor Gécsek (HUN) |
| 1997 | Heinz Weis (GER) | Andri Skvaruk (UKR) | Vasili Sidorenko (RUS) |
| 1999 | Karsten Kobs (GER) | Zsolt Németh (HUN) | Vladislav Piskunov (UKR) |
| 2001 | Szymon Ziółkowski (POL) | Kōji Murofushi (JPN) | Ilja Konovalov (RUS) |
| 2003 | Ivan Tsih’an (BLR) | Adrián Annus (HUN) | Kōji Murofushi (JPN) |
| 2005 | Vadzim Dzevjatouski (BLR) | Szymon Ziółkowski (POL) | Markus Esser (GER) |
| 2007 | Ivan Tsih’an (BLR) | Primož Kozmus (SLO) | Libor Charfreitag (SVK) |
| 2009 | Primož Kozmus (SLO) | Szymon Ziółkowski (POL) | Aleksei Zagornyi (RUS) |
| 2011 | Kōji Murofushi (JPN) | Krisztián Pars (HUN) | Primož Kozmus (SLO) |
| 2013 | Paweł Fajdek (POL) | Krisztián Pars (HUN) | Lukáš Melich (CZE) |
| 2015 | Paweł Fajdek (POL) | Dilšod Nazarov (TJK) | Wojciech Nowicki (POL) |
| 2017 | Paweł Fajdek (POL) | Valeri Pronkin (ANA) | Wojciech Nowicki (POL) |
| 2019 | Paweł Fajdek (POL) | Quentin Bigot (FRA) | Bence Halász (HUN)   Wojciech Nowicki (POL) |
| 2022 | Paweł Fajdek (POL) | Wojciech Nowicki (POL) | Eivind Henriksen (NOR) |
| 2023 | Ethan Katzberg (CAN) | Wojciech Nowicki (POL) | Bence Halász (HUN) |
MM-mitalistit > Naiset

| Vuosi | Kultaa | Hopeaa | Pronssia |
| --- | --- | --- | --- |
| 1999 | Mihaela Melinte (ROM) | Olga Kuzenkova (RUS) | Lisa Misipeka (ASA) |
| 2001 | Yipsi Moreno (CUB) | Olga Kuzenkova (RUS) | Bronwyn Eagles (AUS) |
| 2003 | Yipsi Moreno (CUB) | Olga Kuzenkova (RUS) | Manuela Montebrun (FRA) |
| 2005 | Yipsi Moreno (CUB) | Tatjana Lysenko (RUS) | Manuela Montebrun (FRA) |
| 2007 | Betty Heidler (GER) | Yipsi Moreno (CUB) | Zhang Wenxiu (CHN) |
| 2009 | Anita Włodarczyk (POL) | Betty Heidler (GER) | Martina Hrašnová (SVK) |
| 2011 | Tatjana Lysenko (RUS) | Betty Heidler (GER) | Zhang Wenxiu (CHN) |
| 2013 | Anita Włodarczyk (POL) | Zhang Wenxiu (CHN) | Wang Zheng (CHN) |
| 2015 | Anita Włodarczyk (POL) | Zhang Wenxiu (CHN) | Alexandra Tavernier (FRA) |
| 2017 | Anita Włodarczyk (POL) | Wang Zheng (CHN) | Malwina Kopron (POL) |
| 2019 | DeAnna Price (USA) | Joanna Fiodorow (POL) | Wang Zheng (CHN) |
| 2022 | Brooke Andersen (USA) | Camryn Rogers (CAN) | Janee' Kassanavoid (USA) |
| 2023 | Camryn Rogers (CAN) | Janee' Kassanavoid (USA) | DeAnna Price (USA) |

Moukarinheittorinki turvaverkkoineen.
Video moukarin heittosuorituksesta.
Saksalainen moukarinheittäjä Karsten Kobs Josef Odlozilin muistokisassa Prahassa 27.6.2005
Myrsenoli

| Myrsenoli |
| --- | --- |

Tunnisteet
IUPAC-nimi:  2-metyyli-6-metylideenioct-7-en-2-oli
CAS-numero:  543-39-5
PubChem CID:  10975
SMILES:  CC(C)(CCCC(=C)C=C)O
Ominaisuudet
Molekyylikaava:  C10H18O
Moolimassa:  154,244 g/mol
Kiehumispiste:  217,64 °C
Tiheys:  0,8711 g/cm3
Liukoisuus veteen:  Ei liukene veteen
Myrsenoli (C10H18O) on terpenoideihin ja tyydyttymättömiin alkoholeihin kuuluva orgaaninen yhdiste. Yhdistettä käytetään hajusteiden aineosana. Luonnossa myrsenolia esiintyy esimerkiksi timjamissa ja humalassa.
Ominaisuudet, valmistus ja käyttö

Huoneenlämpötilassa myrsenoli on väritöntä nestettä, jolla on sitrushedelmäinen tai kukkaismainen tuoksu. Yhdiste on veteen liukenematonta, mutta liukenee esimerkiksi etanoliin. Aineen konjugoituneiden kaksoissidosten vuoksi se hapettuu ja polymeroituu suhteellisen helposti. Tämän vuoksi myrseenin joukkoon lisätään usein hapettumisenestoaineita, kuten butyloitua hydroksitolueenia.
Myrsenolia syntetisoidaan lähtien myrseenistä. Myrseeni reagoi rikkidioksidin kanssa muodostaen rengasrakenteisen sulfonin, joka reagoi veden kanssa happamissa olosuhteissa alkoholiksi. Viimeinen vaihe on kuumennus, jolloin sulfoni hajoaa rikkidioksidiksi ja myrsenoliksi. Toinen tapa on myrseenin ja dietyyliamiinin reaktio, additioreaktio veden kanssa ja palladiumin katalysoima deaminaatio myrsenoliksi.
Myrsenolia käytetään hajusteissa tuomaan niihin laventelin tai sitrushedelmien tuoksua. Siitä valmistetaan myös muita hajusteissa käytettäviä kemikaaleja, kuten hydroksimetyylipentyylisyklohekseenikarboksaldehydia.
Aiheesta muualla

Kuvia tai muita tiedostoja aiheesta Myrsenoli Wikimedia Commonsissa
Vampyria

| Vampyria |
| --- | --- |
Kirjailija:  Victor Dixen
Kieli:  ranska
Genre:  romantasia kauhu gotiikka vaihtoehtohistoria
Julkaistu:  2020–2022
Suomennos
Suomentaja:  Taina Helkamo
Kustantaja:  Otava
Julkaistu:  2023–
Löydä lisää kirjojaKirjallisuuden teemasivulta
Vampyria on ranskalaiskirjailija Victor Dixenin kirjoittama fantasiakirjasarja. Sarjan kolme osaa julkaistiin ranskaksi vuosina 2020–2022.
Sarjan tapahtumat sijoittuvat Versailles’n palatsiin, jossa valtaa pitävät julmat vampyyrit. Tarinassa keskeinen henkilö on Pimeyden kuningas Ludvig Muuttumaton, jonka esikuvana Dixen on käyttänyt Aurinkokuninkaana tunnettua Ludvig XIV:tä. Dixenin vaihtoehtohistoriassa Ludvig XIV on muutettu kuolemattomaksi vampyyriksi 1700-luvulla ja hän hallitsee diktaattorina vielä nykyaikana.
Vampyria on lajityypiltään romantasiaa, joka on ollut suuressa suosiossa etenkin nuorten aikuislukijoiden keskuudessa 2020-luvun alussa. Romantasia-ilmiöön liittyy voimakas fanikulttuuri, joka on kohdistunut myös Dixenin teoksiin.
Otava julkaisi sarjan ensimmäisen osan suomeksi vuonna 2023 ja toisen vuonna 2024. Teokset käänsi Taina Helkamo.
Sarjan osat > Vampyria

Pimeyden hovi.  (La Cour des ténèbres, 2020)  Suomentanut Taina Helkamo. Otava, 2023.  ISBN 978-951-1-47442-5
Ihmeiden hovi.  (La Cour des miracles, 2021)  Suomentanut Taina Helkamo. Otava, 2024.  ISBN 978-951-1-47443-2
La Cour des ouragans.  Robert Laffont, 2022.  ISBN 978-2-221-25069-3
Sarjan osat > Vampyria America

Le Tombeau des immortels.  Robert Laffont, 2023.  ISBN 978-2-221-26840-7
Le Tombeau des étoiles.  Robert Laffont, 2024.  ISBN 978-2-221-26841-4
Vastaanotto

Helsingin Sanomissa kummasteltiin sarjan ensimmäisen osan markkinointia ”romantasian puhdasverisenä edustajana”. Lehdessä romaania kuvailtiin pikemminkin ”gotiikalla ja kauhulla maustetuksi Ranskan vallankumoukseksi”, jossa romantiikkaa esiintyy varsin vähän. Sen sijaan teoksen kuvaamaa poliittista asetelmaa työväenluokan ja yläluokan välillä pidettiin aina ajankohtaisena.
3-kareeni

| 3-kareeni |
| --- | --- |


Tunnisteet
IUPAC-nimi:  3,7,7-trimetyylibisyklo[4.1.0]hept-3-eeni
CAS-numero:  13466-78-9
PubChem CID:  26049
SMILES:  CC1=CCC2C(C1)C2(C)C
Ominaisuudet
Molekyylikaava:  C10H16
Moolimassa:  136,228 g/mol
Kiehumispiste:  167 °C
Tiheys:  0,86 g/cm3
Liukoisuus veteen:  Ei liukene veteen
3-kareeni (C10H16) on monoterpeeneihin kuuluva orgaaninen yhdiste. Yhdistettä käytetään hajusteissa ja orgaanisen kemian synteeseissä. 3-kareenia esiintyy monissa kasveissa.
Ominaisuudet, valmistus ja käyttö

Huoneenlämpötilassa 3-kareeni on väritöntä nestettä, jolla on havupuita muistuttava tuoksu. Yhdiste ei liukene veteen, mutta liukenee orgaanisiin liuottimiin. Aine on kiraalista ja sillä on (+)-(1S,6R)- ja (-)-(1R,6S)-enantiomeerit. (+)-Enantiomeerin ominaiskiertokyky on +17,6°. 3-kareenia esiintyy erityisesti männyissä ja sen pitoisuus mäntytärpäteissä vaihtelee 10–60 % välillä. Yhdistettä on myös esimerkiksi basilikassa, fenkolissa ja sitruksissa. Luonnossa tavataan niin kumpaakin enantiomeeria puhtaana kuin raseemisena seoksenakin.
3-kareenia eristetään tislaamalla mäntytärpättejä. Ainetta käytetään hajusteissa ja lisäksi siitä valmistetaan muita tuoksuaineita, hyönteismyrkkyjä ja symeeniä.
Aiheesta muualla

Kuvia tai muita tiedostoja aiheesta 3-kareeni Wikimedia Commonsissa
CarlRoth: Käyttöturvallisuustiedote δ-3-Carene (Arkistoitu – Internet Archive) (pdf)
PubChem: 3-Carene (englanniksi)
PubChem: (+)-3-Carene (englanniksi)
Human Metabolome Database (HMDB): alpha-Carene (englanniksi)
Food Component Database (FooDB): alpha-Carene (englanniksi)
Kyoto Encyclopedia of Genes and Genomes (KEGG): (-)-3-Carene (englanniksi)
Dr. Duke's Phytochemical and Ethnobotanical Databases: 3-Carene (englanniksi)
Georg Schreck

Georg Schreck
Georg Wilhelm Ismael Schreck (25. helmikuuta 1859 Hämeenlinna – 15. maaliskuuta 1925 Tampere) oli suomalainen Tampereella asunut arkkitehti, joka harjoitti laajaa rakennus-, urakointi- ja liiketoimintaa.
Georg Schreckin vanhemmat olivat kruununvouti, kapteeni Karl Fredrik Wilhelm Schreck (1826–1882) ja Emilia Elisabet Ottiliana Ladau (1833–1910). Schreckin isä osti vuonna 1859 Pälkäneen Laitikkalasta Joensuun kartanon. Karl Fredrik Wilhelm Schreck osallistui sotilasurallaan Krimin sotaan ja Puolan kapinan kukistamiseen ja hän siirtyi sotilasuran ja yliopisto-opintojen jälkeen kruununvoudiksi.
Schreck valmistui arkkitehdiksi 1881. Hän perehtyi sitten alaansa ulkomaanmatkoilla, muun muassa vuosina 1885–1886 Saksaan ja Italiaan tekemällään matkalla. Heti arkkitehdiksi valmistuttuaan Schreck toimi jonkin aikaa ylimääräisenä arkkitehtina rakennusylihallituksessa. Hän muutti Tampereelle vuonna 1886, jolloin hän tuli Tampereen teollisuuskoulun lehtoriksi rakennusalan ammattiaineissa ja koulun rehtoriksi.
Schreck toimi opettajana Helsingin Rakennusmestarikoulussa vuosina 1882–1885, Tampereen teollisuuskoulun rakennusosastolla vuosina 1886–1915 ja samaan aikaan koulun johtajana vuoteen 1912 saakka. Hän suunnitteli muun muassa Tampereen Raatihuoneen (1890), Teiskon Aunessillan (1899) ja Ahvenanmerellä Suomen ja Ruotsin rajalla sijaitsevan Märketin majakan (1885).
Schreck perusti yhdessä insinööri L. E. Kjäldmanin ja konttoristi Fr. Tukiaisen kanssa vuonna 1888 rautakauppa-alalla toimineen Otra Oy:n (toimi vuoteen 1918 saakka nimellä Tampereen Rakennuskonttori, vuoteen 1937 nimellä Oy Tampereen Rakennuskonttori Ab). Jonkin ajan kuluttua liikkeen osakkaaksi tuli kauppias Anton Hahl (1865–1931), jonka kanssa Schreck vuodesta 1897 lähtien johti liikettä menestyksellä. Liikkeen toimitalo valmistui Hämeenkatu 23:een vuonna 1914. Schreck omisti Tampereella talon osoitteessa Hallituskatu 25 sekä Pohtolan kartanon Ylöjärvellä. Hän toimi kunnallispolitiikassa ja Tampereen Teknillisessä Seurassa. Schreck kuului Tampereen kaupunginvaltuustoon 27 vuoden ajan ja oli viimeksi valtuutettuna vuonna 1918. Hän kuului myös Tampereen kauppaopiston johtokuntaan ja Tampereen teknillisen opiston ja teollisuuskoulun johtokuntaan. Vuonna 1919 hän tuli Tampereen teknillisen seuran kunniajäseneksi.
Vuonna 1893 Schreck meni naimisiin Anna Katariina Forsmanin kanssa. Liitosta syntyivät lapset Katri, Erik, Matti, Mary, Kaarlo ja Arne.
Georg Schreckin pojan Matti Schreckin tyttärentytär kirjailija Päivi Tapola on kirjoittanut arkkitehdin elämäkerran (Rakentajan elämä - Georg Wilhelm Ismael Schreck, 2011).
Schreckin suunnittelemia rakennuksia Tampereella

Tampereen Raatihuone (1890)
Tampereen työväentalon remontti (1890)
Tampellan juhlatalo, Tampere (1898)
Johanneksen koulu ja opettajien asuntola, Tampere (1898)
Aunessilta, Teisko (1899)
Tampereen tullikamari ja pakkahuonerakennus (1901)
Itämainen kylmä halli (1902) (purettu 1964)
Tammelan kansakoulu (nykyinen Tammelan koulu) (1911)
Otran talo (1914)
Pellavatehtaan lukusali ja keittiörakennus
Puuvillatehtaankatu 4
Schreckin talo, Huhtimäenkatu 5, Tampere
Varalan huvila Pyynikillä (purettu)
Pohtolan huvila
Finlaysonin tehdasrakennuksia: mm. TR 8, TR 31 eli Uusi kehräämö eli Puutarhatehdas, TR 32, TR 33
Schreckin suunnittelemia rakennuksia muualla Suomessa

Märketin majakka, Ahvenanmeri (1885)
Valassaarten majakan jalusta, Valassaaret (1886)
Valassaarten majakan asuinrakennus
Valassaarten majakan kellarirakennus
Vilppulan kirkko (1912)
Pälkäneen kirkon torni
Aiheesta muualla

Kuvia tai muita tiedostoja aiheesta Georg Schreck Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Suomi (KANTO) 
Muut:  IdRef
Al-Ma’ida

Leonardo da Vinci (1452–1519) Pyhä Ehtoollinen (1495-1498)
Al-Ma’ida (arab. سورة المائدة‎, suom. Pöydän suura) on Koraanin 5. suura ja sisältää 120 jaetta. Se käsittelee muun muassa kiellettyjä eläimiä sekä Jeesuksen ja Mooseksen missioita. Suuran nimi tulee jakeista 112–115, joissa opetuslapset pyytävät Jeesukselta, että saisivat katetun pöydän taivaasta.
Sisältö

Suura kertoo useassa kohdassa Jeesuksesta, Marian pojasta. Islamin vanhinta kerrosta edustavan Koraanin antama kuvaus Jeesuksesta on hyvin suppea. Se koostuu irrallisista katkelmista, joita löytyy useista suurista. Koraanin kuvaus Jeesuksesta ei ole erityisesti islamilainen. Vastaavat asiat löytyvät kristillisistä teksteistä, kuten Diatessarronista, Tuomaan lapsuusevankeliumista  sekä Jaakobin ja Pseudo-Matteuksen evankeliumeista. Koraanin Jeesus-kuva sopii yhteen Lähi-idässä esiintyneiden kristillisten käsitysten kanssa, joissa Jeesusta ei pidetty Jumalan poikana eikä hänen ristiinnaulitsemistaankaan aina tunnustettu.
Jeesukseen liittyviä jakeita

Jeesukseen liittyvistä kohdista jakeet 110–116  kertovat Jeesuksen lapsuudessa tekemistä ihmeistä, ehtoollisen asettamisesta ja polemisoivat nikealaista kristologiaa vastaan. Jakeet kuuluvat Ahsen-Bören suomennoksessa seuraavasti:
110. Kun Jumala sanoo: »Oi, Jeesus, Marian poika! Muistatko Minun suosiotani sinua ja äitiäsi kohtaan, kun minä vahvistin (sinua) pyhällä ilmestyksellä; (niin että sinä puhuit) ihmisille sekä kehdossa että vanhempana; kun Minä opetin sinulle Kirjoitukset ja viisauden, joka on Toorassa ja evankeliumissa ja kun sinä (muovailit) savea linnun näköiseksi - minun luvallani, ja sinä puhalsit hengen siihen ja minä sallin sen tulla linnuksi; ja kun sinä paransit sokeita ja spitaalisia minun luvallani, ja kun minä hillitsin Israelin lapset sinun tullessasi heidän luokseen selvin todistein, jolloin epäuskoiset heidän joukossaan sanoivat: »Eihän tämä ole muuta kuin ilmeistä noituutta.»
111. Ja kun Minä annoin opetuslapsille ilmestykseni sanoen: »Uskokaa Minuun ja Minun lähettilääseeni!» he vastasivat: »Me uskomme ja tunnustamme, että me alistumme (Jumalan tahtoon).»
112. Ja kun opetuslapset sanoivat: »Jeesus, Marian poika, eikö Herrasi suostu lähettämään meille pöytää taivaasta?», niin Hän sanoi- »Pitäkää vaari velvollisuudestanne Jumalaa kohtaan, jos olette uskovaisia.»
113. He sanoivat: »Me haluamme ravita itsemme sen ruoalla, jotta meidän sydämemme saisi rauhan, jotta me uskoisimme sinun puhuneen meille totta ja jotta me voisimme sitä edelleen todistaa.»
114. Jeesus, Marian poika, sanoi: »Jumala, meidän Herramme ! Lähetä meille pöytä taivaasta alati uudistuvaksi tyydytykseksemme, niin hyvin ensimmäiselle kuin viimeisellekin meistä, lähetä meille tunnusmerkki itsestäsi ja suo meille elatus! Sillä Sinä olet paras huoltaja.»
115. Jumala sanoi: »Totisesti lähetän Minä sen teille, mutta kuka ikinä teistä sen jälkeen horjuu uskossaan, häntä minä kuritan totisesti sellaisella rangaistuksella, jolla en ole ainoatakaan muuta kansaa kurittanut.»
116. Ja kun Jumala sanoo: »Oi Jeesus, Marian poika! Oletko sanonut ihmisille: »Ottakaa minut ja minun äitini kahdeksi jumalaksenne Jumalan ohella», hän (Jeesus) vastaa: »Ylistys olkoon Sinulle, en voinut sanoa sellaista, johon minulla ei ollut oikeutta; jos olisin niin sanonut, Sinä olisit varmasti sen tietänyt; Sinä tiedät, mitä on minun mielessäni, mutta minä en tiedä, mitkä ovat Sinun aivoituksesi: totisesti olet Sinä suuri näkymättömien asioiden tuntija."
Jeesukseen liittyviä jakeita > Pöytää koskeva jae

Pöydän suuran jae 114 näyttäisi liittyvän kristillisen pääsiäisaterian asettamiseen. Hämeen-Anttilan suomennoksessa siinä on viite myös Isä meidän -rukoukseen: ”Jeesus, Marian poika, sanoi: ’Jumalani, Herramme, lähetä meille taivaasta pöytä merkiksi Sinulta, jotta niin ensimmäinen kuin viimeinenkin meistä juhlisi sen muistoksi. Anna meille meidän ruokamme, sillä Sinä olet paras ruokkija.”
Christoph Luxenberg toteaa, että tekstin sana id viittaa myös liturgiseen juhlaan. Kyse ei ehkä kuitenkaan ollut kristillisestä ehtoollisesta. Van Reeth arvelee, että jakeessa esitetään on manikealainen pääsiäisateria, jonka tarkoitus oli puhdistaa uskovat. Tähän viittaa suuran seuraava säe, joka puhuu rankaisemisesta: ”Jumala vastasi: Minä lähetän sen teille, mutta sitä teistä, joka tämän jälkeen kieltää, minä rankaisen ankarammin kuin ketään ihmistä.”
Géza

| Géza |
| --- | --- |
 Géza kuvattuna Chronicon Pictumissa (unk. Képes krónika) 1360
Unkarin ruhtinas
Valtakausi:  972–997
Edeltäjä:  Taksony
Seuraaja:  Tapani I

Syntynyt:  n. 940
Kuollut:  997
Puoliso:  Sarolt
Lapset:  Tapani I  ilmeisesti ainakin kolme tytärtä
Suku:  Árpád
Isä:  Taksony
Uskonto:  roomalaiskatolaisuus / pakanauskonto
Géza (n. 940–997) oli Unkarin ruhtinas vuosina 972–997. Géza vakiinnutti valtansa Unkarissa ja loi suhteita ulkomaille suosien myös kristinuskoa ja roomalaiskatolilaista kirkkoa. Erityisen hurskasta kristittyä hänestä ei tullut. Tunnetummaksi hallitsijaksi nousi hänen poikansa ja Unkarin ensimmäinen kuningas Tapani I.